**MOLĖTŲ R. KŪNO KULTŪROS IR SPORTO CENTRO**

**DIREKTORIUS**

**ĮSAKYMAS**

**dėl MOLĖTŲ R. KŪNO KULTŪROS IR SPORTO CENTRO DUOMENŲ SUBJEKTŲ TEISIŲ ĮGYVENDINIMO APRAŠO PATVIRTINIMO**

2019 m. rugpjūčio 30 d. Nr. V1-50

Molėtai

Vadovaudamasi 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Duomenų subjekto teisių įgyvendinimo pavyzdinėmis taisyklėmis, patvirtintomis Valstybinės duomenų apsaugos inspekcijos direktoriaus 2018 m. liepos 9 d. įsakymu Nr. 1T-63(1.12.E) „Dėl Duomenų subjekto teisių įgyvendinimo pavyzdinių taisyklių patvirtinimo“ bei Lietuvos Respublikos asmens duomenų teisinės apsaugos įstatymu,

tvirtinu Molėtų r. kūno kultūros ir sporto centro duomenų subjektų teisių įgyvendinimo aprašą.

Direktorius Kęstutis Vaicekauskas

PATVIRTINTA

Molėtų r. kūno kultūros ir sporto centro direktoriaus 2019 m. rugpjūčio 30d. įsakymu Nr. V1-50

# MOLĖTŲ R. KŪNO KULTŪROS IR SPORTO CENTRO DUOMENŲ SUBJEKTŲ TEISIŲ ĮGYVENDINIMO APRAŠAS

**I SKYRIUS**

**BENDROSIOS NUOSTATOS**

1. Duomenų subjektų teisių įgyvendinimo Molėtų r. kūno kultūros ir sporto centre aprašas (toliau – Aprašas) reglamentuoja duomenų subjektų teisių, įtvirtintų 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – Reglamentas), įgyvendinimo tvarką Molėtų r. kūno kultūros ir sporto centre (toliau − Centras).
2. Aprašas parengtas vadovaujantis:

2.1. 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB;

2.2. Lietuvos Respublikos asmens duomenų teisinės apsaugos įstatymu (toliau – ADTAĮ);

2.3. kitais Lietuvos Respublikos teisės aktais, reglamentuojančiais saugų duomenų tvarkymą.

1. Apraše vartojamos sąvokos suprantamos taip, kaip jos apibrėžtos Reglamente ir kituose Lietuvos Respublikos teisės aktuose.

**II SKYRIUS**

**DUOMENŲ SUBJEKTŲ PRAŠYMŲ DĖL JŲ TEISIŲ ĮGYVENDINIMO PATEIKIMO TVARKA**

1. Duomenų subjektai turi šias teises, įtvirtintas Reglamente:

4.1. teisę žinoti (būti informuotam) apie savo asmens duomenų tvarkymą Centre;

4.2. teisę susipažinti su Centre tvarkomais savo asmens duomenimis;

4.3. teisę reikalauti ištaisyti asmens duomenis;

4.4. teisę reikalauti ištrinti asmens duomenis („teisė būti pamirštam“);

4.5. teisę apriboti asmens duomenų tvarkymą;

4.6. teisę nesutikti su asmens duomenų tvarkymu;

4.7. teisę į asmens duomenų perkeliamumą;

4.8. teisę reikalauti, kad nebūtų taikomas tik automatizuotu duomenų tvarkymu grindžiamas sprendimas.

1. Duomenų subjektas, siekdamas įgyvendinti Aprašo 4 punkte nurodytas teises (išskyrus Aprašo 4.1 papunktyje nurodytą teisę), privalo asmeniškai, paštu, per pasiuntinį ar elektroninių ryšių priemonėmis (pasirašęs elektroniniu parašu) pateikti rašytinį prašymą (toliau − Prašymas) Centrui.
2. Prašymas turi būti įskaitomas, duomenų subjekto pasirašytas, jame turi būti nurodytas duomenų subjekto vardas, pavardė, informacija apie tai, kokią Aprašo 4 punkte nurodytą teisę ir kokios apimties pageidauja įgyvendinti, bei informacija, kokiu būdu duomenų subjektas pageidauja gauti atsakymą.
3. Jeigu duomenų subjektas Prašymą pateikia elektroninėmis priemonėmis, informacija duomenų subjektui taip pat pateikiama elektroninėmis priemonėmis, išskyrus atvejus, kai duomenų subjektas paprašo ją pateikti kitaip.
4. Pateikdamas Prašymą, duomenų subjektas privalo patvirtinti savo tapatybę:

8.1. jeigu Prašymas pateikiamas tiesiogiai Centro darbuotojui, duomenų subjektas Centro darbuotojui privalo pateikti asmens tapatybę patvirtinantį dokumentą;

8.2. jeigu Prašymas pateikiamas paštu ar per pasiuntinį, kartu su Prašymu turi būti pateikiama notariškai patvirtinta asmens tapatybę patvirtinančio dokumento kopija;

8.3. jeigu Prašymas pateikiamas elektroninių ryšių priemonėmis, Prašymas turi būti pasirašytas elektroniniu parašu.

1. Duomenų subjektas Aprašo 4 punkte nurodytas teises turi teisę įgyvendinti pats arba per atstovą.
2. Centras turi teisę atsisakyti pateikti duomenų subjektui jo prašomą informaciją, jeigu duomenų subjekto Prašymas yra nepagrįstas arba neproporcingas. Centras, pateikdamas atsisakymą pateikti prašomą informaciją, privalo raštu nurodyti atsisakymo pateikti prašomą informaciją motyvus.
3. Centras duomenų subjekto Prašymą privalo išnagrinėti ir atsakymą duomenų subjektui Prašyme nurodytu būdu pateikti ne vėliau kaip per 30 kalendorinių dienų nuo Prašymo gavimo dienos.
4. Aprašo 11 punkte nurodytas laikotarpis gali būti pratęstas dar dviem mėnesiams, atsižvelgiant į Prašymo sudėtingumą ir nagrinėjamų Prašymų skaičių. Centras privalo per 30 kalendorinių dienų nuo Prašymo gavimo dienos informuoti duomenų subjektą apie Prašymo nagrinėjimo termino pratęsimą ir pateikti termino pratęsimo priežastis.

**III SKYRIUS**

**TEISĖS ŽINOTI (BŪTI INFORMUOTAM) APIE SAVO ASMENS DUOMENŲ TVARKYMĄ ĮGYVENDINIMAS**

1. Aprašo 4.1 papunktyje numatyta duomenų subjekto teisė įgyvendinama informaciją duomenų subjektui apie jo asmens duomenų tvarkymą pateikiant:
	1. Centro interneto svetainėje adresu http://www.moletusportas.lt;
	2. bendravimo su duomenų subjektu metu tokiu būdu, kokiu duomenų subjektas kreipiasi į Centrą.
2. Centras turi teisę atsisakyti įgyvendinti Aprašo 4.1 papunktyje numatytą duomenų subjekto teisę arba pateikti ne visą duomenų subjekto prašomą informaciją, jeigu:

14.1. duomenų subjektas jau turi šią informaciją;

14.2. duomenų subjekto prašomos informacijos pateikimas neįmanomas arba tam reikėtų neproporcingų pastangų;

14.3. asmens duomenų gavimas ar atskleidimas aiškiai nustatytas Europos Sąjungos teisės aktuose arba Lietuvos Respublikos teisės aktuose, kuriuose nustatytos tinkamos teisėtų duomenų subjektų interesų apsaugos priemonės;

14.4. asmens duomenys privalo išlikti konfidencialūs, laikantis Europos Sąjungos teisės aktuose arba Lietuvos Respublikos teisės aktuose reglamentuojamos profesinės paslapties prievolės.

**IV SKYRIUS**

**TEISĖS SUSIPAŽINTI SU SAVO ASMENS DUOMENIMIS ĮGYVENDINIMAS**

1. Duomenų subjektas, įgyvendindamas teisę susipažinti su Centre tvarkomais savo asmens duomenimis, turi teisę gauti informaciją apie:

15.1. asmens duomenų tvarkymo tikslus;

15.2. atitinkamas asmens duomenų kategorijas;

15.3. duomenų gavėjus arba jų kategorijas;

15.4. numatomą asmens duomenų saugojimo laikotarpį arba kriterijus, pagal kuriuos nustatomas asmens duomenų saugojimo laikotarpis, jei tai yra įmanoma;

15.5. asmens duomenų šaltinius.

1. Centras atsakyme duomenų subjektui, be Aprašo 15 punkte nurodytos informacijos, privalo pateikti informaciją apie duomenų subjekto teisę pateikti skundą Valstybinei duomenų apsaugos inspekcijai, taip pat duomenų subjekto teisę prašyti ištaisyti arba ištrinti asmens duomenis, apriboti savo asmens duomenų tvarkymą arba nesutikti su asmens duomenų tvarkymu (kai šios teisės yra taikomos).
2. Jeigu renkant informaciją, reikalingą atsakymui parengti, nustatoma, kad:

17.1. Centras tvarko didelį informacijos, susijusios su duomenų subjektu, kiekį ir nėra galimybės visos informacijos duomenų subjektui pateikti, Centras turi teisę paprašyti duomenų subjekto sukonkretinti pateiktą Prašymą;

17.2. tam tikra informacija apie duomenų subjektą yra susijusi ir su kitais asmenimis, duomenų subjektui informacijos turi būti pateikiama tiek, kad nebūtų pažeistos kitų asmenų teisės.

**V SKYRIUS**

**TEISĖS REIKALAUTI IŠTAISYTI ASMENS DUOMENIS ĮGYVENDINIMAS**

1. Jeigu duomenų subjektas nustato, kad Centre yra tvarkomi netikslūs ar neišsamūs jo asmens duomenys, duomenų subjektas turi teisę kreiptis su Prašymu, kad Centras ištaisytų tvarkomus netikslius asmens duomenis arba papildytų neišsamius asmens duomenis.
2. Centras, gavęs Aprašo 18 punkte nurodytą duomenų subjekto Prašymą, privalo nedelsiant, bet ne vėliau kaip per 10 darbo dienų nuo Prašymo gavimo dienos, atlikti duomenų subjekto tvarkomų asmens duomenų analizę, siekiant nustatyti, ar duomenų subjekto pateiktas Prašymas yra pagrįstas.
3. Jeigu yra nustatoma, kad duomenų subjekto pateiktas Prašymas yra pagrįstas, Centras privalo:

20.1. nedelsiant, bet ne vėliau kaip per 5 darbo dienas, ištaisyti neišsamius ar netikslius asmens duomenis;

20.2. jeigu nėra galimybių nedelsiant ištaisyti neišsamius ar netikslius asmens duomenis, sustabdyti duomenų subjekto asmens duomenų tvarkymo veiksmus ir šiuos asmens duomenis saugoti tol, kol jie bus ištaisyti;

20.3. ne vėliau kaip per 5 darbo dienas nuo neišsamių ar netikslių asmens duomenų ištaisymo informuoti:

20.3.1. duomenų subjektą apie ištaisytus neišsamius ar netikslius asmens duomenis;

20.3.2. duomenų gavėjus apie duomenų subjekto Prašymu ištaisytus neišsamius ar netikslius asmens duomenis, jeigu duomenų subjekto asmens duomenys buvo teikiami duomenų gavėjams. Informuoti duomenų gavėjų nereikia, kai pateikti tokią informaciją neįmanoma arba pernelyg sunku (dėl didelio duomenų subjektų skaičiaus, asmens duomenų saugojimo laikotarpio, nepagrįstai didelių sąnaudų).

**VI SKYRIUS**

**TEISĖS REIKALAUTI IŠTRINTI ASMENS DUOMENIS (TEISĖS BŪTI PAMIRŠTAM) ĮGYVENDINIMAS**

1. Duomenų subjektas turi teisę kreiptis su Prašymu ištrinti su juo susijusius asmens duomenis, jeigu yra vienas iš šių pagrindų:
	1. asmens duomenys nebėra reikalingi tikslams, kurie buvo nustatyti, prieš renkant asmens duomenis;
	2. atšauktas duomenų subjekto sutikimas, kuriuo vadovaujantis buvo grindžiamas duomenų subjekto asmens duomenų tvarkymas, ir nėra jokio kito teisinio pagrindo tvarkyti duomenų subjekto asmens duomenis;
	3. asmens duomenų subjektas nesutinka su savo asmens duomenų tvarkymu pagal Reglamento 21 straipsnio 1 dalį ir nėra viršesnių teisėtų priežasčių tvarkyti asmens duomenis;
	4. asmens duomenys buvo tvarkomi neteisėtai;
	5. asmens duomenys turi būti ištrinti, laikantis Europos Sąjungos teisės aktuose arba Lietuvos Respublikos teisės aktuose nustatytos teisinės prievolės.
2. Duomenų subjekto Prašyme turi būti išsamiai argumentuota, dėl kokių priežasčių yra prašoma ištrinti jo asmens duomenis (Prašyme turi būti nurodytas vienas iš Aprašo 21 punkte nurodytų pagrindų).
3. Teisė reikalauti ištrinti asmens duomenis („teisė būti pamirštam“) Centre neįgyvendinama, kai asmens duomenų tvarkymas yra grindžiamas:

23.1. Europos Sąjungos ir Lietuvos Respublikos teisės aktuose nustatytų reikalavimų vykdymu;

23.2. archyvavimo tikslais viešojo intereso labui;

23.3. siekiant pareikšti, vykdyti arba apginti teisinius interesus.

1. Centras, gavęs Aprašo 21 punkte nurodytą duomenų subjekto Prašymą, privalo nedelsiant, bet ne vėliau kaip per 10 darbo dienų nuo Prašymo gavimo dienos, atlikti Prašymo įvertinimą, siekiant nustatyti, ar duomenų subjekto pateiktas Prašymas yra pagrįstas.
2. Jeigu yra nustatoma, kad duomenų subjekto pateiktas Prašymas yra pagrįstas, Centras privalo:

25.1. nedelsiant, bet ne vėliau kaip per 5 darbo dienas, ištrinti su duomenų subjektu susijusius asmens duomenis;

25.2. jeigu nėra galimybių nedelsiant ištrinti duomenų subjekto asmens duomenų, sustabdyti duomenų subjekto asmens duomenų tvarkymo veiksmus;

25.3. ne vėliau kaip per 5 darbo dienas nuo asmens duomenų ištrynimo informuoti:

25.3.1. duomenų subjektą apie ištrintus asmens duomenis;

25.3.2. duomenų gavėjus apie duomenų subjekto prašymu ištrintus asmens duomenis, jeigu duomenų subjekto asmens duomenys buvo teikiami duomenų gavėjams. Informuoti duomenų gavėjų nereikia, kai pateikti tokią informaciją neįmanoma arba pernelyg sunku (dėl didelio duomenų subjektų skaičiaus, asmens duomenų saugojimo laikotarpio, nepagrįstai didelių sąnaudų).

**VII SKYRIUS**

**TEISĖS APRIBOTI ASMENS DUOMENŲ TVARKYMĄ ĮGYVENDINIMAS**

1. Duomenų subjektas turi teisę kreiptis į Centrą su Prašymu apriboti savo asmens duomenų tvarkymą, jeigu yra vienas iš šių pagrindų:

26.1. duomenų subjektas užginčija Centre tvarkomų jo asmens duomenų tikslumą. Tokiu atveju duomenų subjekto asmens duomenų tvarkymas gali būti apribotas tokiam laikotarpiui, per kurį Centras patikrina asmens duomenų tikslumą;

26.2. yra nustatyta, kad duomenų subjekto asmens duomenų tvarkymas buvo neteisėtas ir duomenų subjektas nesutinka, kad asmens duomenys būtų ištrinti, ir vietoje to prašo apriboti jų tvarkymą;

26.3. jeigu yra pasiektas asmens duomenų tvarkymo tikslas ir Centrui nebereikia šiam tikslui pasiekti surinktų duomenų subjekto asmens duomenų, tačiau jų reikia duomenų subjektui, siekiančiam pareikšti, vykdyti ar apginti teisinius reikalavimus;

26.4. duomenų subjektas pateikė Prašymą Centrui, kuriame išreiškė nesutikimą, kad Centras tvarkytų jo asmens duomenis. Tokiu atveju duomenų subjekto asmens duomenų tvarkymas gali būti apribotas tokiam laikotarpiui, per kurį Centras patikrina, ar šis duomenų subjekto Prašymas pagrįstas;

26.5. duomenų subjektas pateikia Prašymą ištrinti jo Centre tvarkomus asmens duomenis ir nustatoma, kad Prašymas yra pagrįstas, tačiau nėra techninių galimybių duomenų subjekto asmens duomenis ištrinti nedelsiant. Tokiu atveju duomenų subjekto asmens duomenų tvarkymas gali būti apribotas iki tol, kol duomenų subjekto asmens duomenys bus ištrinti.

1. Centras, gavęs Aprašo 26 punkte nurodytą duomenų subjekto Prašymą, privalo nedelsiant, bet ne vėliau kaip per 10 darbo dienų nuo Prašymo gavimo dienos, atlikti Prašymo įvertinimą, siekiant nustatyti, ar duomenų subjekto pateiktas Prašymas yra pagrįstas.
2. Jeigu yra nustatoma, kad duomenų subjekto pateiktas Prašymas yra pagrįstas, Centras privalo:

28.1. apriboti duomenų subjekto asmens duomenų tvarkymą;

28.2. nedelsiant, bet ne vėliau kaip per 5 darbo dienas nuo sprendimo dėl asmens duomenų tvarkymo apribojimo priėmimo, informuoti duomenų subjektą apie jo asmens duomenų tvarkymo apribojimą. Jeigu yra galimybė, nurodyti preliminarų laikotarpį, kurio metu bus apribotas duomenų subjekto asmens duomenų tvarkymas;

28.3. ne vėliau kaip per 5 darbo dienas nuo sprendimo dėl asmens duomenų tvarkymo apribojimo priėmimo informuoti duomenų gavėjus apie priimtą sprendimą, jeigu duomenų subjekto asmens duomenys buvo teikiami duomenų gavėjams. Informuoti duomenų gavėjų nereikia, kai pateikti tokią informaciją neįmanoma arba pernelyg sunku (dėl didelio duomenų subjektų skaičiaus, asmens duomenų saugojimo laikotarpio, nepagrįstai didelių sąnaudų).

1. Kai yra priimamas sprendimas panaikinti apribojimą tvarkyti duomenų subjekto asmens duomenis, Centras, prieš panaikindamas apribojimą, privalo raštu informuoti duomenų subjektą.

**VIII SKYRIUS**

**TEISĖS NESUTIKTI SU SAVO ASMENS DUOMENŲ TVARKYMU ĮGYVENDINIMAS**

1. Jeigu Centras duomenų subjekto asmens duomenis tvarko siekiant įgyvendinti teisėtus Centro interesus, duomenų subjektas turi teisę kreiptis į Centrą dėl nesutikimo, kad Centras tvarkytų jo asmens duomenis.
2. Centras, gavęs Aprašo 30 punkte nurodytą duomenų subjekto Prašymą, privalo nedelsiant, bet ne vėliau kaip per 10 darbo dienų nuo Prašymo gavimo dienos, atlikti Prašymo įvertinimą, siekiant nustatyti, ar duomenų subjekto pateiktas Prašymas yra pagrįstas.
3. Jeigu yra nustatoma, kad duomenų subjekto pateiktas Prašymas yra pagrįstas, Centras privalo ne vėliau kaip per 10 darbo dienų informuoti duomenų subjektą, kad jo Prašymas bus įvykdytas.
4. Jeigu yra nustatoma, kad duomenų subjekto Prašymas yra nepagrįstas, Centras privalo atsakyme argumentuotai įrodyti, kad duomenų subjekto asmens duomenys yra tvarkomi dėl pagrįstų ir teisėtų priežasčių, kurios yra viršesnės už duomenų subjekto interesus.

**IX SKYRIUS**

**TEISĖS Į ASMENS DUOMENŲ PERKELIAMUMĄ ĮGYVENDINIMAS**

1. Duomenų subjektas turi teisę kreiptis į Centrą su Prašymu gauti su juo susijusius asmens duomenis bei turi teisę prašyti persiųsti Centre tvarkomus duomenų subjekto asmens duomenis kitam duomenų valdytojui, jeigu yra šios sąlygos:

34.1. duomenų subjekto asmens duomenų tvarkymas yra grindžiamas:

34.1.1. duomenų subjekto sutikimu arba

34.1.2. vykdoma sutartimi tarp Centro ir duomenų subjekto;

34.2. asmens duomenys yra tvarkomi automatizuotomis priemonėmis;

34.3. duomenų subjektas asmens duomenis, kuriuos ketina persiųsti kitam duomenų valdytojui, pateikė Centrui pats arba per atstovą;

34.4. duomenų subjekto pateikti asmens duomenys yra susisteminti bei pateikti įprastai naudojamu ir kompiuteriu skaitomu formatu.

1. Tam, kad būtų įgyvendintas Aprašo 34 punkte nurodytas duomenų subjekto Prašymas, turi būti įgyvendintos visos Aprašo 34.1–34.4 papunkčiuose nurodytos sąlygos.
2. Centras, gavęs Aprašo 34 punkte nurodytą duomenų subjekto Prašymą, privalo nedelsiant, bet ne vėliau kaip per 10 darbo dienų nuo Prašymo gavimo dienos, atlikti Prašymo įvertinimą, siekiant nustatyti, ar duomenų subjekto pateiktas Prašymas yra pagrįstas.
3. Informacija gali būti pateikiama:

37.1. duomenų subjektui;

37.2. kitam duomenų valdytojui, jeigu:

37.2.1. duomenų subjektas Prašyme nurodo, kad Centras asmens duomenis turėtų persiųsti kitam duomenų valdytojui;

37.2.2. yra techninės galimybės pateikti asmens duomenis tiesiogiai kitam duomenų valdytojui.

1. Jeigu duomenų subjekto Prašymas dėl asmens duomenų perkeliamumo įgyvendinamas, duomenų subjekto asmens duomenis perkeliant kitam duomenų valdytojui, Centras nevertina, ar duomenų valdytojas, kuriam bus perkelti duomenų subjekto asmens duomenys, turi teisinį pagrindą gauti duomenų subjekto asmens duomenis ir ar šis duomenų valdytojas užtikrins tinkamas asmens duomenų saugumo priemones. Centras neprisiima atsakomybės už perkeltų asmens duomenų tolimesnį tvarkymą, kurį atliks kitas duomenų valdytojas.

**X SKYRIUS**

**TEISĖ REIKALAUTI, KAD NEBŪTŲ TAIKOMAS TIK AUTOMATIZUOTU DUOMENŲ TVARKYMU GRINDŽIAMAS SPRENDIMAS**

1. Šiais atvejais duomenų subjektas turi teisę reikalauti, kad jo atžvilgiu nebūtų taikomas tik automatizuotu duomenų tvarkymu grindžiamas sprendimas, dėl kurio jam kyla teisinės pasekmės arba kuris jam panašiu būdu daro didelį poveikį:
	1. subjekto ekonominė padėtis;
	2. subjekto sveikatos būklė;
	3. subjekto pomėgiai ir interesai;
	4. subjekto lojalumas ir judėjimas;
	5. IP adresai.
2. Toks tvarkymas leidžiamas, jeigu sprendimas:
	1. yra būtinas siekiant sudaryti arba vykdyti sutartį tarp duomenų subjekto ir duomenų valdytojo;
	2. yra pagrįstas aiškiu duomenų subjekto sutikimu.
3. Duomenų subjektui kreipiantis dėl automatizuotu duomenų tvarkymu grindžiamo sprendimo peržiūros, duomenų valdytojas, turi atlikti išsamų visų svarbių duomenų, įskaitant ir duomenų subjekto pateiktos informacijos, vertinimą. Duomenų valdytojas įgyvendina tinkamas priemones, kad būtų apsaugotos subjekto teisės bei laisvės ir teisėti interesai.

**X SKYRIUS**

**BAIGIAMOSIOS NUOSTATOS**

1. Duomenų subjektų teisės Centre įgyvendinamos neatlygintinai.
2. Duomenų subjektams informacija apie jų asmens duomenų tvarkymą pateikiama Molėtų r. kūno kultūros ir sporto centro interneto svetainėje [www.moletusportas.lt](http://www.moletusportas.lt)
3. Centro veiksmai ar neveikimas įgyvendinant duomenų subjekto teises gali būti skundžiami teisės aktų nustatyta tvarka.

Molėtų r. kūno kultūros ir sporto centro duomenų subjektų teisių įgyvendinimo

aprašo priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(duomenų subjekto (fizinio asmens) vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kontaktinė informacija: gyvenamoji vieta, telefono ryšio numeris, elektroninio pašto adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Atstovas ir atstovavimo pagrindas, jeigu prašymą pateikia duomenų subjekto atstovas)

Molėtų r. kūno kultūros ir sporto centrui

Ąžuolų g. 10, Molėtai

**PRAŠYMAS**

**ĮGYVENDINTI DUOMENŲ SUBJEKTO TEISĘ (-ES)**

\_\_\_\_\_\_\_\_\_\_\_\_\_\_\_\_\_\_\_\_\_\_

 (Data)

\_\_\_\_\_\_\_\_\_\_\_\_\_\_\_\_\_\_\_\_\_\_

 (Vieta)

1. Prašau įgyvendinti šią (šias) duomenų subjekto teisę(es) (tinkamą langelį pažymėkite):
* Teisę gauti informaciją apie duomenų tvarkymą;
* Teisę susipažinti su duomenimis;
* Teisę reikalauti ištaisyti duomenis;
* Teisę reikalauti ištrinti duomenis („teisė būti pamirštam“);
* Teisę apriboti duomenų tvarkymą;
* Teisę į duomenų perkeliamumą;
* Teisę nesutikti su duomenų tvarkymu;
* Teisę reikalauti, kad nebūtų taikomas tik automatizuotu duomenų tvarkymu, grindžiamas sprendimas.
1. Nurodykite, ko konkrečiai prašote ir pateikite kiek įmanoma daugiau informacijos, kuri leistų tinkamai įgyvendinti Jūsų teisę (-es) *(pavyzdžiui, jeigu norite gauti asmens duomenų kopiją, nurodykite, kokių konkrečiai duomenų (pavyzdžiui, 2018 m. x mėn. x d. elektroninio pašto laiško kopiją, 2018 m. x mėn. x d. vaizdo įrašą (x val. x min. – x val. x min.) kopiją pageidaujate gauti; jeigu norite ištaisyti duomenis, nurodykite, kokie konkrečiai Jūsų asmens duomenys yra netikslūs; jeigu nesutinkate, kad būtų tvarkomi Jūsų asmens duomenys, tuomet nurodykite argumentus, kuriais grindžiate savo nesutikimą, nurodykite dėl kokio konkrečiai duomenų tvarkymo nesutinkate; jeigu kreipiatės dėl teisės į duomenų perkeliamumą įgyvendinimo, prašome nurodyti, kokių duomenų atžvilgiu šią teisę pageidaujate įgyvendinti, ar pageidaujate juos perkelti į savo įrenginį ar kitam duomenų valdytojui, jeigu pastarajam, tuomet nurodykite kokiam):*

PRIDEDAMA¹:

1.   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

2.   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

3.   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

4.   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Parašas) (Vardas, pavardė)

1 Jeigu prašymas yra siunčiamas paštu, prie prašymo pridedama asmens tapatybę patvirtinančio dokumento kopija, patvirtinta notaro ar kita teisės aktų nustatyta tvarka.

Jeigu kreipiamasi dėl netikslių duomenų ištaisymo, pateikiamos tikslius duomenis patvirtinančių dokumentų kopijas; jeigu jos siunčiamos paštu, tuomet turi būti patvirtintos notaro ar kita teisės aktų nustatyta tvarka.

Jeigu duomenų subjekto asmens duomenys, tokie kaip vardas, pavardė, yra pasikeitę, kartu pateikiamos dokumentų, patvirtinančių šių duomenų pasikeitimą, kopijos; jeigu jos siunčiamos paštu, tuomet turi būti patvirtintos notaro ar kita teisės aktų nustatyta tvarka.